'ஈண்டு இனிது உறைமின், யானே எறி கடல் இலங்கை எய்தி, மீண்டு இவண் வருதல்காறும்; விடை தம்மின், விரைவின், என்னா, ஆண்டு, அவர் உவந்து வாழ்த்த, அலர் மழை அமரர் தூவ, சேண் தொடர் சிமயத் தெய்வ மயேந்திரத்து உம்பர்ச் சென்றான். 25 கடல் தாவ அனுமன் பெரு வடிவு கொண்டு, மயேந்திரத்து நிற்றல் பொரு அரு வேலை தாவும் புந்தியான், புவனம் தாய பெரு வடிவு உயர்ந்த மாயோன் மேக்கு உறப் பெயர்த்த தாள்போல் உரு அறி வடிவின் உம்பர் ஓங்கினன்; உவமையாலும்